**AJALUGU**

**8. KLASS**

**Uusaeg**

**1. Õppe- ja kasvatuseesmärgid**

Õpilane:

1) tunneb huvi mineviku vastu;

2) tunneb oma kodukoha ajalugu, Eesti ajalugu, Euroopa ning maailma ajalugu ajastut kõige

enam iseloomustavate sündmuste, protsesside ja isikute kaudu;

3) väärtustab kultuurilist mitmekesisust ning oma rolli kultuuripärandi säilitajana ja

edasikandjana ning määratleb end oma rahva liikmena;

4) leiab, üldistab, tõlgendab, kasutab ja hindab kriitiliselt ajalooteavet;

5) kasutab ajaloo põhimõisteid õiges kontekstis, eristab ajaloofakti tõlgendusest ja

arvamusest, näeb ja sõnastab probleeme ning esitab neist lähtudes küsimusi ja pakub

lahendusteid;

6) mõistab põhjuse-tagajärje, sarnasuse-erinevuse ja järjepidevuse olemust ning hindab

allikate usaldusväärsust ajaloosündmusi ja -protsesse ning ajaloolist keskkonda

analüüsides;

7) tunnustab inimeste, vaadete ja olukordade erinevusi, kujundab ning põhjendab oma

arvamust, analüüsib ja hindab oma tegevust ning näeb ja korrigeerib oma eksimusi;

8) tunneb ja kasutab erinevaid õpivõtteid, tekstiliike ja teabeallikaid, väljendab oma teadmisi

ning oskusi suuliselt ja kirjalikult ning kasutab õppetegevuses IKT vahendeid.

**2. Õppesisu ja õpitulemused**

**2.1. Maailm 1600–1815** (35 tundi)

**2.1.1. Õppesisu**

Uusaja ühiskonna põhijooned Euroopas, absolutismi kujunemine, Louis XIV, valgustusfilosoofia,

Inglise kodusõda ja restauratsioon, Inglismaa ja Prantsusmaa, 18. sajandi valgustatud absolutism

Preisimaa näitel, Friedrich II. (10 tundi)

Eesti Rootsi ja Vene riigi koosseisus, valitsemine, keskvõim ja aadli omavalitsus, Balti erikord,

Põhjasõda, Peeter I, Eesti talurahvas 17. ja 18. sajandil, muutused majanduses ja poliitikas,

vaimuelu (religioon, haridus, kirjasõna). (10 tundi)

USA iseseisvumine, Iseseisvussõda, USA riiklik korraldus. (4 tundi)

Prantsuse revolutsioon ja Napoleoni ajastu. Prantsuse revolutsiooni põhjused ja kulg, Napoleoni

reformid, Prantsuse revolutsiooni ja Napoleoni sõdade tähtsus Euroopa ajaloos. (8 tundi)

Kultuur: barokk, klassitsism. (3 tundi)

Süvendavad/laiendavad teemad (õpetaja valikul):

Valgustatud absolutism Venemaa näitel, Katariina II. Joseph II ja Austria.

Euroopa 17.-18. sajandi sõdades

Eesti halduskorraldus; keskvõimu tugevnemine Karl XI ja Katariina II ajal; teised rahvusgrupid Eestis.

Inglise kolooniad Põhja-Ameerikas

Jakobiinid; konsulaat ja keisririik; koalitsioonisõjad ja 1812. aasta Vene-Prantsuse sõda; revolutsiooni mõju eluolule ja kultuurile

**2.1.2. Õpitulemused**

Õpilane:

1) teab, mis muutused toimusid Rootsi ja Vene ajal Eesti võimukorralduses, talurahva elus, hariduses ja kultuuris ning mis olid Põhjasõja tagajärjed Eestile;

2) iseloomustab valitsemiskorralduse muutusi uusajal: seisuslik riik, absolutism, valgustatud absolutism, parlamentarism;

3) selgitab Prantsuse revolutsiooni ning Napoleoni reformide põhjusi, tagajärgi ja mõju;

4) toob esile ühiskonna ümberkorraldamise võimalusi reformide ja revolutsiooni teel ning saab aru, mille poolest need erinevad;

5) teab, mis muutused toimusid Euroopa poliitilisel kaardil Vestfaali rahu ning Viini kongressi tulemusena, ning näitab neid kaardil;

6) teab, kuidas tekkisid Ameerika Ühendriigid, ja iseloomustab Ameerika Ühendriikide riigikorraldust;

7) iseloomustab baroki ja klassitsismi põhijooni;

8) seletab ja kasutab kontekstis mõisteid *valgustus*, *reform*, *revolutsioon*, *restauratsioon*, *absolutism*, *parlamentarism*;

9) teab, kes olid Napoleon, Louis XIV, Peeter I ja Voltaire, ning iseloomustab nende tegevust.

**2.1.3. Lõiming**

* **Õppeained**

Kunstiõpetus: Versailles loss; baroki ja klassitsismi iseloomulikud jooned, näited.

Geograafia – kaardiõpetus; Läänemeremaad.

Inglise keel – monarhia sümbolid.

Eesti keel: talurahvakoolid, nõiaprotsessid, rahvaluule.

Kirjandus – elulood, olustikukirjeldus; tekstianalüüs, suuline eneseväljendusoskus.

* **Pädevused**
* suutlikkus analüüsida oma teadmisi;
* suutlikkus näha probleeme, otsida lahendusi;
* suutlikkus teha koostööd, teisi arvestada;
* suutlikkus analüüsida oma teadmisi;
* oskus võrrelda erinevate ajastute väärtushinnanguid, osata neid aktsepteerida;
* suutlikkus analüüsida põhjusi ja tagajärgi;
* suuta mõista seoseid tänapäeva ja varemtoimunu vahel;
* osata mõista ühiskonnas kehtivaid norme ja väärtusi
* **Läbivad teemad**
* Jätkusuutlik areng;
* Kultuuriline identiteet – omakultuuri väärtustamine; teadlik suhtumine teistesse kultuuridesse;
* Tehnoloogia ja innovatsioon;
* Teabekeskkond – oskus leida informatsiooni ja seda kriitiliselt hinnata
* Väärtused ja kõlblus - mõtlemise ja argumenteerimisoskuse arendamine, asjakohase teabe kohumine ja üldistuste tegemine;
* Kodanikualgatus

**2.2. Maailm 1815–1918** (35 tundi)

**2.2.1. Õppesisu**

Industriaalühiskonna kujunemine, tööstuslik pööre, vabrikutootmine, linnastumine, industriaalühiskonna sotsiaalne pale, 19. sajandi poliitilised õpetused. (4 tundi)

Rahvuslus ja rahvusriigid, rahvusluse kasv Euroopas, rahvusriigi loomine Saksamaa näitel, Saksa

keisririik. (4 tundi)

Eesti 19. sajandil ja 20. sajandi algul, Vene impeeriumi äärealade poliitika, talurahvaseadused,

rahvuslik ärkamine, selle eeldused, liidrid ja üritused, venestusaeg, 1905. aasta revolutsiooni

tagajärjed. (10 tundi)

Esimene maailmasõda, uue jõudude vahekorra kujunemine Euroopas, sõja põhjused, kulg ja

tagajärjed, maailmasõja mõju Eestile. Eesti iseseisvumine: autonoomiast Vabadussõjani. (13 tundi)

Kultuur 19. sajandil ja 20. sajandi algul: eluolu, ajakirjandus, seltsiliikumine. (4 tundi)

Süvendavad/laiendavad teemad (õpetaja valikul):

Tehnilised leiutised; majandusõpetused; koloniaalimpeeriumide rajamine; maailmamajanduse kujunemine.

Rahvuslik vabadusliikumine Itaalias. Põhja-Ameerika 19. sajandil. Inglismaa ja Prantsusmaa 19. sajandil.

Venemaa 19. Sajandil; usuvahetusliikumine ja väljarändamine; seltsiliikumine

Compiegne´i vaherahu. 1917. aasta revolutsioonid Venemaal ja Eestis.

Kunst, muusika, teater, kirjandus, teadus ja tehnika

**2.2.2. Õpitulemused**

Õpilane:

1) näitab kaardil Esimeses maailmasõjas osalenud riikide liite;

2) iseloomustab rahvuslikku liikumist Eestis ja Euroopas;

3) selgitab Eesti iseseisvumist;

4) teab Esimese maailmasõja põhjusi ja tagajärgi;

5) iseloomustab 19. sajandi ja 20. sajandi alguse peamisi kultuurisaavutusi;

6) seletab ja kasutab kontekstis mõisteid *rahvusriik*, *monopol*, *linnastumine*, *rahvuslik liikumine,*

*venestamine*, *autonoomia*, *Antant*, *Kolmikliit*, *liberalism*, *konservatism*, *sotsialism*.

**2.2.3. Lõiming**

* **Õppeained**

Kirjandus: elulood, olustikukirjeldus; tekstianalüüs; suuline eneseväljendusoskus; olustik, ilukirjandus, biograafiline inimene sõjas valikute ees.

Geograafia – Eesti ja Euroopa kaart; maailma kaart.

Loodusteadused: teaduse ja tehnika areng.

Kunstiõpetus: olustik, realism, impressionism.

Tehnoloogiaõpetus: tehnikasaavutused.

Füüsika: energiaallikad.

Muusika: rahvushümnid; rahvuslik muusika, laulupidu.

* **Pädevused**
* suutlikkus analüüsida põhjusi ja tagajärgi;
* suuta mõista seoseid tänapäeva ja varemtoimunu vahel
* osata mõista ühiskonnas kehtivaid norme ja väärtusi;
* suutlikkus teha koostööd, arvestada erinevate seisukohtadega
* Läbivad teemad
* *Kultuuriline identiteet – rahvuslik ärkamisaeg;*
* *Tehnoloogia;*
* *Väärtused ja kõlblus;*
* *Kodanikualgatus -* kampaaniad, seltsiliikumine*;*
* Ühiskonna jätkusuutlik areng

**3. Õpitulemused 8.klassi lõpuks**

8.klassi õpilane:

1. on omandanud kronoloogilise raamistiku uusaja ajaloo põhietappidest, suudab asetada sinna uut informatsiooni, teab tähtsamaid uusaja ajaloosündmusi.
2. mõistab suurriikide rolli rahvusvahelistes suhetes ja I maailmasõja vallapäästmises
3. mõistab uusaja ajaloo kultuuripanust, iseloomustab tähtsamaid ajaloosündmusi, isikuid, kultuurinähtusi;
4. teab Eesti ühiskonna arengujärke uusajal, oskab neid suhestada kodukoha, naabermaade ja Euroopa ning maailma ajalooga, teab tähtsamaid ajaloosündmusi;
5. oskab leida ajaloosündmuste ja -nähtuste sarnasusi ja erinevusi, põhjusi ja tagajärgi;
6. saab aru, et ajaloosündmusi võib alati mitmeti tõlgendada. ( Bolševike riigipööre);
7. töötab mitmesuguste ajalooallikatega, kommenteerib ja hindab neid;
8. põhjendab oma seisukohti nii suuliselt kui ka kirjalikult, oskab anda hinnangut, osaleb diskussioonis;
9. töötab kaardiga, suudab ise koostada lihtsamaid skeeme ja andmekaarte;
10. oskab koostada ajalooalast referaati ja lühiuurimust;
11. oskab end asetada minevikus elanud inimese olukorda. ( Napoleon ).

**4. Õppetegevus**

Õppeprotsessi läbiviimisel on väga oluline õppetegevuste eakohane organiseerimine, varem omandatuga arvestamine. Tähtis on, et õpilastel ei kaoks huvi ajaloo õppimise vastu.

Töötatakse individuaalselt, paaris ja rühmas. Kasutatakse erinevaid õppemeetodeid, sh aktiivõpet: vestlus, diskussioon, väitlus, projektõpe, loovülesanne; küsimuste, kava, ajajoone, võrdleva tabeli, skeemi ja plaani ning õpimapi koostamine; rolli- ja otsustusmängud, praktilised ja uurimistööd (nt töö allikate ja kaardiga, töölehe ja kontuurkaardi täitmine, arutluse kirjutamine, infootsing teabeallikatest ja infoanalüüs); tegevuspõhine õpe (nt dramatiseeringud, mudelite ja makettide valmistamine); õppekäigud ja muuseumikülastused.

Õpitakse tundma valgustusajastul toimunud muutusi riikide valitsemises. Analüüsitakse poliitiliste reformide mõju ühiskonna arengule, käsitledes seda erinevate inimeste vaatevinklist. Tuvastatakse erinevusi reformide ja revolutsioonide kaudu toimunud muutustes. Võrreldakse USA riiklikku korraldust Euroopa uusaegsete riikidega ning õpitakse tundma uusaegse ühiskonna põhijooni Euroopas. Õpitakse tundma Prantsuse revolutsiooni ning Napoleoni sõdade põhjusi, tagajärgi ning mõju Euroopale, tööstusliku pöörde mõju majandusele ja ühiskonnale 19. sajandil ning rahvusriikide kujunemisprotsessi Saksamaa näitel; Eesti rahvusliku liikumise eeldusi, sündmusi ja liidreid. Analüüsitakse ja õpitakse tundma Esimese maailmasõja põhjusi ja tagajärgi, Eesti iseseisvumisega seotud sündmuste käiku. Kaardil vaadatakse Esimese maailmasõja eel tekkinud liitusid, sõja käiku ja osalenud riike ning Versailles´ i rahu tulemusel kujunenud Euroopa riikide piire, ja võrreldakse seda olukorda tänapäevaga. Kolmandas kooliastmes on oluline omandada uurimustöö koostamise kogemus. 8. klassis sobivad selleks kodukoha ajalooga seotud teemad.

**5. Hindamine**

Õpitulemuste kontrollimise ja hindamise vormid peaksid olema mitmekesised, sisaldama suulist ja

kirjalikku küsitlust, tööd kaartide, dokumentide, allikmaterjali ja piltidega, referaadi ja uurimistöö

koostamist, loovtööd ning arutluse kirjutamist. Allikaanalüüsi puhul hinnatakse allikast olulise

info leidmist, selle hindamist ja võrdlemist, katkendi põhjal vastamist, kommenteerimist ning

usaldusväärsuse üle otsustamist. Üksikfaktide tundmisele tuleb eelistada olulisemate

ajaloosündmuste ja nähtuste analüüsi nõudvaid ülesandeid. Pildi-või fotoülesande puhul hinnatakse äratundmist, ajaloolise kontekstiga seostamist, iseloomustamist.

Arutluse puhul hinnatakse vastavust teemale, ajastu ja teemakohaste faktide tundmist, analüüsi, võrdlemise ja seoste loomise oskust ning isikliku suhtumise väljendamist põhjendatud hinnangute kaudu.

Kolmandas kooliastmes sobivad kontrolliks ja hindamiseks nii avatud kui ka etteantud vastusega ülesanded. Avatud vastusega ülesanded: jutukese, arutluse kirjutamine märksõnade abil, kava koostamine; kaardi, pildi, allika analüüs; näidete esitamine olukorra, perioodi, sündmuse kirjeldamiseks ja iseloomustamiseks, oma valiku ja seisukoha põhjendamine, mõistete selgitamine. Etteantud vastusega ülesanded: järjestamine ajaliselt varasemast sündmusest alates, valikvastustega ülesanded – etteantud tunnuste klassifitseerimine. Muude ülesannetega kontrollitakse, kas õpilane on omandanud ajaloo kronoloogilised piirid, teab ja iseloomustab tähtsamaid ajaloosündmusi, isikuid, kultuurinähtusi ja –panust; seob Eesti ajaloo sündmusi kodukoha, naabermaade, Euroopa ja maailma ajalooga; leiab ajaloosündmuste ja –nähtuste sarnasusi ja erinevusi, põhjuseid ja tagajärgi; saab aru, et ajaloosündmusi võib mitmeti tõlgendada; kujundab oma seisukohta ja põhjendab seda, annab hinnangut; asetab end minevikus elanud inimese olukorda.

Kirjaliku arutluse hindamisel on soovitav aluseks võtta 15-palline skaala. Hinnatakse arutluse vastavust teemale, ajastu ja teemakohaste faktide tundmist, analüüsi, võrdlemise ja seoste loomise oskust ning isikliku suhtumise väljendamist põhjendatud hinnangute kaudu.

**Näidis hindeskaala 15 punkti**

Töö struktuur (2 punkti)

0 – töö ei ole struktureeritud, esitatud on ainult teemaarendus;

1 – töö on struktureeritud, kuid ülesehitus ei ole loogiline: puudub sissejuhatus või kokkuvõte;

2 – töö ülesehitus on tervik (sissejuhatus, teemaarendus, kokkuvõte).

Teema avamine ja analüüs (4 punkti)

0 – töö ei ole teemakohane, tekstis esitatu on seostamata või on alla nõutava pikkuse;

1 – töö vastab teemale, kuid on lihtsakoeline jutustus;

2 – teema on avatud pealiskaudselt ja ühekülgselt, põhineb valdavalt näidetel;

3 – teema on avatud piisavalt, töö on kirjeldav-jutustav;

4 – teema on avatud põhjalikult, analüüs põhineb võrdlusel, põhjus-tagajärg seostel.

Ajastu tundmine, orienteerumine ajas (2 punkti)

0 – õpilane asetab sündmused valesse ajajärku;

1 – õpilane orienteerub ajastus, ajab segamini sündmuste toimumise järjekorra või toob sisse mõned käsitletavas ajas mitte toimunud sündmused;

2 – õpilane orienteerub ajas adekvaatselt.

Faktid (3 punkti)

0 – töös on rasked faktivead, näiteid/fakte pole esitatud;

1 – faktid pole teemaga seotud, töös on mõned kergemad faktivead;

2 – esitatud on üksikud teemaga seostatud faktid;

3 – fakte on esitatud piisavalt.

Järeldused ja hinnangud (2 punkti)

0 – järeldused ja hinnangud puuduvad, ei ole teema- või asjakohased;

1 – kirjutajal on oma seisukoht, kuid seda ei ole põhjendatud;

2 – kirjutajal on oma seisukoht, mis on argumentide ja näidetega põhjendatud.

Õigekiri ja stiil (2 punkti)

0 – teksti sõnastus ja õigekiri on puudulik, esinevad tõsised kirjavead;

1 – esineb üksikuid sõnastus- ja õigekirjavigu;

2 – teksti sõnastus ja õigekiri on korrektsed.

### 6. Õpikeskkond

Lisaks õpikule on oluline kasutada muid õppematerjale, mis aitavad õpitavat illustreerida, täiendada ja rakendada. Õpikeskkonna kujundamisel on õpetajal võimalik kasutada järgmisi materjale:

* Töövihik, töölehed;
* Ajaloo atlas: „Ajaloo atlas põhikoolile“, „Eesti ajaloo atlas“; „Maailma ajalugu“
* Filmid: ERR saadete arhiivist ([www.etv.ee/arhiiv.php](http://www.etv.ee/arhiiv.php)), näiteks Eesti aja lood;
* IKT–põhised õppematerjalid: interaktiivsed töölehed, [www.koolielu.ee](http://www.koolielu.ee) ja [www.miksike.ee](http://www.miksike.ee) materjalid, internet;
* Seinakaardid, skeemid ja tabelid, jm illustratiivne materjal
* Temaatiline lisakirjandus: allikad, ajaloolugemikud, populaarteaduslik kirjandus, ilukirjandus;
* Ajalooline keskkond, muuseum.